שירים קטנים (1990)

"שירים קטנים" (או: "שירים קטנים 1 - לקט שירים ראשונים לפעוטות") היא קלטת הילדים הראשונה שיצאה בישראל, ובה שירי ילדים בביצועו של עוזי חיטמן. היא הופקה על ידי חברת "סרטי סקופוס" והופצה לראשונה בשנת 1990 על ידי חברת MCI. 

הקלטת זכתה להצלחה רבה ובעקבותיה יצאו שבע קלטות המשך, בהן השתתפו האמנים הבאים: חני נחמיאס, עירית ענבי, ג'וליאן שגרן, ישראל גוריון, שרי צוריאל, גלי עטרי ואהרון פררה.

תוכן הקלטת 
בקלטת 44 שירי ילדים מוכרים, רובם מושר במחרוזות. לצד עוזי חיטמן מופיעים ילדי סטודיו "בימות", והווידאו צולם על רקעים מונפשים המתאימים לאופי ותוכן השיר. את ההנפשה ביים המאייר חנן קמינסקי.

חנן קמינסקי היה האחראי על האיורים והאנימציה בקלטות 1, 2, 4 ו-6 בסדרה, ויוחנן לקיצביץ היה האחראי על האיורים והאנימציה בקלטות 3, 5, 7 ו-8 בסדרה.

"שירים קטנים" היא קלטת הילדים הישראלית הראשונה.

בגרסת ה-VHS, כל קלטת בסדרה נפתחת בהצגה של שעון הסופר לאחור.

קלטות נוספות בסדרה 
 קלטת מספר 2: "עוד שירים קטנים" - עם עוזי חיטמן וחני נחמיאס (1991)
 קלטת מספר 3: "שירים קטנים למשחק ולימי הולדת" - עם ג'וליאן שגרן, חני נחמיאס, עירית ענבי ועופר שלחין (1991)
 קלטת מספר 4: "שירים קטנים מגן החיות" - עם ישראל גוריון, ג'וליאן שגרן ועירית ענבי (1991)
 קלטת מספר 5: "שירים קטנים לחגים ולעונות השנה – חלק א'" (מראש השנה ועד פורים) - עם עוזי חיטמן  וחני נחמיאס (1991)
 קלטת מספר 6: "שירים קטנים – מצחיקים" - עם ג'וליאן שגרן, שרי צוריאל ועירית ענבי (1991)
 קלטת מספר 7: "שירים קטנים לחגים ולעונות השנה – חלק ב'" (מפסח ועד שבועות) - עם עוזי חיטמן וגלי עטרי (1992)
 קלטת מספר 8: "שירים קטנים – כשנהיה גדולים" (ב-DVD וב-CD הקלטת מופיעה תחת השם: "שירים קטנים - הופ גדלנו") - עם חני נחמיאס, עירית ענבי ואהרון פררה (1993)
 "שירים קטנים שאהבנו" - אוסף שירים מתוך סדרת הקלטות (1995)

באמצע שנות ה-90 יצאו בקלטות וידאו ובתקליטורי שמע אוספים של שירים מתוך הקלטות בשם "אוסף שירים קטנים".

קלטות האוסף בסדרה
 "חנוכיה לי יש"
 "פיל פילון"
 "שיר אביב" (ב-DVD וב-CD הקלטת מופיעה תחת השם: "אביב הגיע, פסח בא")
 "שנה טובה"
 "הילדה הכי יפה בגן"
 "היום יום הולדת"
 "ריח של שוקולד"
 "אמא יקרה לי"
 "אמא אווזה"
 "מקהלה עליזה"

שירים 
 שירי ילדות
 גן שלנו
 נדנדה
 ידיים למעלה
 הצופים והצופות
 על שפת הנחל
 אנדנדינו
 אפטי וופטי שולם שולם
 האוטו שלנו
 כבר סידרנו הרכבת
 בין הרים ובין סלעים
 דוגית נוסעת
 לאווירון
 אבא שלי
 יש לי גלידה
 אצבעות לי
 עוגה עוגה
 יונתן הקטן
 דני גיבור
 אמא יקרה לי
 נומי נומי
 גינה לי
 אצא לי אל היער
 רקפת
 גשם משמיים
 השפן הקטן
 אני עומדת במעגל
 חנה'לה אופה קטנה
 יש לנו תיש
 שימי ידך
 בן לוקח בת
 במדינת הגמדים
 היום יום הולדת
 לרותי יום הולדת
 יום הולדת חגיגה נחמדת
 לכובע שלי
 שעון בן חיל
 אני מנגן
 לדוד משה
 רוץ בן סוסי
 פיל פילון
 כושי כלב קט
 החמור הקטן
 למה לובשת הזברה פיג'מה

הפצה 
הקלטת הופצה בשנת 1990 בקלטות וידאו ותקליטורי שמע. לאחר מכן הופצה פעמיים ב-DVD בתחילת 2004, ויצאה מאוחר יותר מחדש על ידי חברת NMC, שרכשה את הזכויות לסרטי MCI.

סדרת "אוסף שירים קטנים" הופצה ב-DVD משנת 2003 ע"י אותה החברה המפיצה (הלוא היא MCI) וחודשו ב-2006 עם אריזה משודרגת בעיצובם של "סטודיו דואטון".

בסביבות 2020 חדלה NMC להפיץ דיסקים, ומאז לא מיוצרים עותקים חדשים של הקלטת. עם זאת, מאז רכשה את חברת התוכן לילדים "יוקיד" (YOUKID), וכל הקלטות בסדרת "שירים קטנים" זמינות לצפייה באתר.

קישורים חיצוניים

הערות שוליים 

קלטות ילדים ישראליות
סרטים ישראליים משנת 1990